**Országos Közigazgatási Eljárási Jogi Jogesetmegoldó Verseny**

**A Közigazgatási Eljárási Jogi Egyesület (KEJE), a Nemzeti Közszolgálati Egyetem Államtudományi és Közigazgatási Kar Lőrincz Lajos Közigazgatási Jogi Intézetének Tudományos Diákköre közreműködésével Országos Közigazgatási Eljárási Jogi Jogesetmegoldó Versenyt hirdet.**

#### A jelentkezés feltételei és módja

Az országos jogesetmegoldó verseny két fordulós, amelyre **2-3 fős csapatok** nevezését várjuk. A nevezés feltétele, hogy a csapat minden tagja valamely magyarországi felsőoktatási intézményben hallgatói jogviszonnyal rendelkezzen (BA vagy MA szakos, nappali, levelező tagozatos).

Jelentkezni **2019. április 15.** napjáig lehet az „**Országos Közigazgatási Jogi Jogesetmegoldó Verseny”** tárgymegjelöléssel a mellékelt jelentkezési lap a kozigjogitdk@gmail.com e-mail címre történő megküldésével.

#### A Verseny fordulói

Az **első forduló** **április 23-án** veszi kezdetét. A forduló során a nevezett csapatok egy, az általános közigazgatási rendtartásról szóló 2016. évi CL. törvény alapján összeállított feleletválasztós, egyszerű jogeseteket tartalmazó kérdéssort kapnak, amelyet online kell megoldaniuk a forduló kezdetén meghatározott időkeret alatt. A csapatokat elektronikus úton értesítjük az elért eredményről **április 30. napjáig.**

A **második forduló** az öt legmagasabb pontszámot elérő csapat részvételével zajlik **2019. május 7-én** a Nemzeti Közszolgálati Egyetemen. A csapatok a helyszínen kapott feladatokat oldják meg egy szakmai zsűri előtt.

#### A Verseny értékelése

A verseny eredményeként a kiírók az I.-III. helyezettet díjazzák.

 A Lőrincz Lajos Közigazgatási Jogi Intézet által közzétett „Ákr. tanulmányi verseny”-hez hasonlóan azok a nyertes jelentkezők, csapattagok, akik a Nemzeti Közszolgálati Egyetem Államtudományi és Közigazgatási Karán hallgatói jogviszonnyal rendelkeznek és a 2018/2019. tanév II. félévében felvették a Közigazgatási eljárás című tárgyat a hatályos Tanulmányi és Vizsgaszabályzat alapján az alábbi kedvezményekben részesülhetnek:

* azok a hallgatók, akik a Közigazgatási eljárás tantárgyból kollokválnak, jegymegajánlásban, illetve
* azok a hallgatók, akik Közigazgatási eljárás tantárgyból alapvizsgáznak, az alapvizsga során 20 plusz pontot kapnak.
1. **További tudnivalók**

A verseny során a jogszabály szövege és egyéb segédanyagok használata nem lehetséges.

A verseny során az általános közigazgatási rendtartásról szóló 2016. évi CL. törvénynek a verseny napján hatályos változata irányadó. Ágazati normák ismerete nem követelmény.

A verseny során a csapattagok személyében nem állhat be változás, a versenyen való részvételnek azonban nem akadálya, ha valamely csapattag indokolható módon nem tud részt venni a verseny második fordulójában. Egyebekben a csapattagok személyesen kötelesek a verseny során eljárni.

**Sikeres versenyt kíván**

**a KEJE és az NKE ÁKK Lőrincz Lajos Közigazgatási Jogi Intézet Tudományos Diákköre!**

**Jelentkezési lap**

**A csapat neve:**

**A csapatvezető e-mail címe:**

**A csapat tagjai:**

|  |  |  |  |
| --- | --- | --- | --- |
|  | **Név** | **Intézmény** **Évfolyam, tagozat (nappali vagy levelező)** | **A NEPTUN-kód**  |
| **1.** |  |  |  |
| **2.** |  |  |  |
| **3.** |  |  |  |

A jelentkezési lap aláírásával a jelentkezők elismerik a versenyfeltételek megismerését és kifejezett hozzájárulásukat adják a verseny időtartamára és kizárólag a verseny lebonyolításához szükséges célból és mértékben a fentiekben nevesített személyes adatok kezeléséhez.

A versenyen való részvétel céljából megadott személyes adatok vonatkozásában a részt vevők adatvédelmi jogai a következők:

Az adatkezelő neve: Közigazgatási Eljárási Jogi Egyesület, 1083 Budapest, Üllői út 82., keje@keje.hu

Az adatkezelés jogalapja: önkéntes hozzájárulás.

Az adatkezelés célja: a versenyen való részvétel.

Az adatkezelés időtartama: az adatkezelés céljának megszűnése

A jelentkező tájékoztatást kérhet a jelentkezési lap kitöltésével megadott személyes adatai kezeléséről, valamint kérheti azok módosítását, törlését az adatkezelőtől. A jelentkező kérelmére az adatkezelő tájékoztatást ad a rá vonatkozó, általa kezelt adatokról, az adatkezelés céljáról, jogalapjáról, időtartamáról, továbbá arról, hogy kik és milyen célból kapják vagy kapták meg személyes adatait. Adatkezelő a kérelem benyújtásától számított 25 napon belül írásban adja meg a kért tájékoztatást.

A jelentkezési lap kitöltésével megadott személyes adatokat törölni kell, ha kezelése jogellenes, ha az érintett kéri vagy ha az adatkezelés célja megszűnt. A törlésről a jelentkezőt, továbbá mindazokat értesíteni kell, akiknek korábban a személyes adatokat adatkezelés céljára továbbították. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

A jelentkező az információs önrendelkezési jogról és információszabadságról szóló 2011. évi CXII. törvény (Infotv.), valamint a Ptk. alapján bíróság előtt érvényesítheti jogait, továbbá a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c) fordulhat az adatkezelő adatkezelési gyakorlatával kapcsolatban felmerült panasza esetén. A hatósági eljárás kezdeményezése előtt célszerű a panaszt az adatkezelőnek megküldeni vitarendezés céljából.

Mint jelentkező kijelentem, hogy hozzájárulok ahhoz, hogy a Közigazgatási Eljárási Jogi Egyesület a fenti adataimat kezelje. Tudomásul veszem, hogy az adatkezelés és adattovábbítás a hozzájárulásom visszavonásáig érvényes. A hozzájárulásom visszavonása nem érinti a visszavonás előtti adatkezelés jogszerűségét.

Tudomásul veszem, hogy a Közigazgatási Eljárási Jogi Egyesület a fentiekben nevesített felsőoktatási intézmény megkeresésével ellenőrzi az adataimat, így különösen a hallgatói jogviszonyom fennálltát. Jelen nyilatkozat aláírásával az adataim ilyen célból történő megismeréséhez és kezeléséhez hozzájárulok.

Budapest, 2019………………………….

|  |  |  |
| --- | --- | --- |
| ………………….Olvasható név | ………………….Olvasható név | ………………….Olvasható név |
| ……………Aláírás | ……………Aláírás | …………..Aláírás |